Matie in hof na hy glo vrouestudent verkrag | Maroela Media
'n 21-jarige student van die Universiteit Stellenbosch (US) het vroeër die week in die dorp se landdroshof verskyn nadat hy glo 'n vrouestudent op die kampus verkrag het.
Kapt. FC van Wyk, woordvoerder van die polisie, het aan Maroela Media gesê die voorval het glo op 29 Januarie plaasgevind. Die verdagte is Maandag in hegtenis geneem en hy het dieselfde dag in die Stellenbosch-landdroshof verskyn op aanklag van verkragting. "Die saak is tot 25 Februarie uitgestel."
Die bestuur van die US het intussen sy skok oor die voorval uitgespreek. Volgens die universiteit het die beweerde voorval glo in een van die manskoshuise plaasgevind en die verdagte is versoek om die koshuis te verlaat hangende die ondersoeke teen hom.
Prof Leopoldt van Huyssteen, waarnemende rektor en visekanselier van die US, het gesê die universiteit is besig met sy eie ondersoek na die voorval en sal na afhandeling hiervan oor verdere stappe besluit. "Die universiteit het 'n baie goeie beleid op alle vorme van seksuele teistering en wat streng toegepas word. Ek doen intussen 'n beroep op al ons studente om die erns van hierdie saak te begryp en die SAPD 'n billike geleentheid te gee om die ondersoek af te handel."
Van Huyssteen het versoek dat die privaatheid van al die betrokkenes gerespekteer word. "Sulke voorvalle gaan met baie trauma gepaard, nie net vir die spesifieke studente nie, maar ook hul gesinne, hul vriende en die groter studentegemeenskap. Dit is baie jammer dat die beweerde insident 'n skadu werp op die US se waardestelsels en op 'n andersins uitstekende afskop van 2015 se akademiese jaar," het hy gesê.
Absoluut tragies. Wat ook die aandag aangryp is die feit dat daar om een of ander rede absoluut niks van ras genoem word nie. Soud dit 'n blanke wees wat verkrag het, het die opskrif hierbo sekerlik anders daar uitgesien. Ek noem dit net. En ja, ek gooi die raskaart, as die swartman dit kan doen, kan ek ook.
Zahn, jys natuurlik reg ne!!!!Wat soek die vrouens daar by die mans, is wat ek my afvra???Of mag hulle deesdae so in mekaar se koshuise kom. Sjoe!!!!!
Zahn sy het vir vriende daar gaan kuier. Maar ek stem saam met jou, sy moes gladnie in die manskoshuis gewees het nie. Maar, dit gee daardie man nie die reg om haar te verkrag het nie, en ek glo dat dit nie die eerste keer was wat hy verkrag nie.
Ook gewonder hoekom die velkleur nie genoem word nie. As dit blank was, was dit beslis gemeld.
Maroela, wil julle nie maar die feite deurgee soos dit is nie – Swart of Blanke wat Swart of Blanke verkrag het ….. laat ek raai, Swart op Wit ?